**Nr. 15869/09.04.202****5**

**REFERAT DE APROBARE**

**la Proiectul de hotărâre pentru completarea Hotărârii Consiliului Judeţean Cluj nr. 245/28 noiembrie 2024 privind darea în administrare a unor active achiziționate în cadrul Proiectului *”Reducerea Riscului de Infecții Nosocomiale în Spitalul Clinic de Urgență pentru Copii”***

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Județul Cluj, în parteneriat cu Spitalul Clinic de Urgență pentru Copii implementează Contractul de finanțare nr. 886/19/NOSO/23.11.2023 pentru Proiectul *”Reducerea Riscului de Infecții Nosocomiale în Spitalul Clinic de Urgență pentru Copii”.*  Proiectul este finanțat prin Planul Național de Redresare și Reziliență, Pilonul V: Sănătate și reziliență instituțională, Componenta 12 – Sănătate, Investiția 2. Dezvoltarea infrastructurii spitalicești publice, Investiția specifică I2.4. Echipamente și materiale destinate reducerii riscului de infecții nosocomiale.  Obiectivul general al proiectului îl reprezintă creșterea nivelului de siguranță al pacienților internați în Spitalul Clinic de Urgență pentru Copii, în ceea ce privește infecțiile asociate asistenței medicale.  Prin proiect s-a propus achiziționarea următoarelor echipamente:   * Sistem de decontaminare/tratare a aerului din încăperi * Cărucior multifunctional, recomandat pentru sistemul de mopuri și lavete preinpregnate automat * Sistem cu abur și dezinfectant pentru decontaminare și dezinfecție rapidă de nivel înalt a suprafețelor greu accesibile, in prezența umană * Sistem/echipament de evidentiere a incărcăturii microbiologice pe suprafețe (masurare atp) * Sistem/echipament de evidențiere a încărcăturii microbiologice în aer * Sistem automat de identificare microbiană prin spectrometrie de masă * Sterilizator cu abur sub presiune pentru sterilizare biberoane, tetine autoclav * Sterilizator cu aburi sub presiune pentru sterilizare instrumentar/ echipamente medicale * Mașină de spălat pentru instrumentar chirurgical, dispozitive si echipamente medicale * Mașini spălare-dezinfecție biberoane/tetine * Mașini spălare dezinfecție ploști, urinare, olițe * Sistem/echipament depozitare endoscoape dezinfectate   Prin Hotărârea Consiliului Judeţean Cluj nr. 245/28 noiembrie 2024 privind darea în administrare a unor active achiziționate în cadrul Proiectului ”Reducerea Riscului de Infecții Nosocomiale în Spitalul Clinic de Urgență pentru Copii” au fost date în administrarea Spitalului Clinic de Urgență pentru Copii Cluj-Napoca, o parte din activele achiziționate în cadrul Proiectului, datele de identificare a acestora fiind prevăzute în Anexa nr. 1 a acestei hotărâri, la nr. crt. 1 - 9. În acest context a fost încheiat și Contractul de dare în administrare înregistrat sub nr. 50088/05.12.2024.  Ulterior adoptării Hotărârii Consiliului Județean Cluj nr. 245/28 noiembrie 2024, au fost recepționate și alte echipamente medicale, după cum urmează :   * în cadrul Contractului de furnizare produse nr. 36166/333 din data de 5.09.2024, încheiat între Județul Cluj și SC TEHNOPLUS MEDICAL S.R.L., prin Procesele verbale de recepție calitativă nr. 47490/20.11.2024 și nr. 48995/29.11.2024, a fost admisă recepția pentru un număr de 5 bucăți de mașini de spălare-dezinfecție biberoane/tetine. * în cadrul Contractului de furnizare produse nr. 43132/398 din data de 25.10.2024, încheiat între Județul Cluj și SC NICONSULTING TECHNICS S.R.L., prin Procesul verbal de recepție calitativă nr. 1084/14.01.2025 a fost admisă recepția pentru o bucată sterilizator cu aburi sub presiune pentru sterilizare instrumentar/echipamente medicale. * în cadrul Contractului de furnizare produse nr. 35738/324 din data de 02.09.2024, încheiat între Județul Cluj și SC RAFI MEDICAL S.R.L., prin Procesul verbal de recepție calitativă nr. 3629/29.01.2025 a fost admisă recepția pentru o bucată mașină de spălat pentru instrumentar chirurgical, dispozitive și echipamente medicale.   Toate echipamentele a fost livrate la Spitalul Clinic de Urgență pentru Copii.  În scopul reglementării situației juridice a noilor echipamente medicale achiziționate în cadrul Proiectului, având datele de identificare de la nr. crt. 10-12 din anexa la proiectul de hotărâre, se impune darea în administrare a acestor bunuri și încheierea unui nou contract de administrare între părți, respectiv între Județul Cluj și Spitalul Clinic de Urgență pentru Copii Cluj-Napoca.  Darea în administrare a bunurilor proprietate publică (aplicabilă și bunurilor proprietate privată) este reglementată de dispozițiile art. 298 și următoarele din O.U.G. nr. 57/2019 privind Codul administrativ, cu modificările și completările ulterioare, precum și de dispozițiile Legii nr. 287/2009 privind Codul civil, cu modificările și completările ulterioare.  Conform prevederilor art. 868 din Codul civil, dreptul de administrare aparține regiilor autonome, sau după caz, autorităților administrației publice centrale/locale și altor instituții publice de interes național/județean sau local.  Potrivit prevederilor art. 297 coroborate cu prevederile art. 362 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, bunurile proprietate publică/privată ale unităților administrativ teritoriale pot fi date în administrare instituțiilor publice, regiilor autonome, autorităților administrației publice centrale sau locale, precum și altor instituții de interes public național/ județean/ local. |
| * 1. **Cerinţe care reclamă oportunitatea actului administrativ:** |
| În scopul implementării proiectului *”Reducerea Riscului de Infecții Nosocomiale în Spitalul Clinic de Urgență pentru Copii”, cu* respectarea prevederilor Contractului de finanțare nr. 886/19/NOSO/23.11.2023 și ale anexelor acestuia, precum și a dispozițiilor legale încidente, se impune adoptarea unei hotărâri pentru darea în administrare a noilor echipamente achiziționate în cadrul Proiectului, precum și completarea Hotărârii Consiliului Judeţean Cluj nr. 245/28 noiembrie 2024 privind darea în administrare a unor active achiziționate în cadrul Proiectului ”*Reducerea riscului de infecții nosocomiale în Spitalul Clinic de Urgență pentru Copii”,* respectiv a Anexei nr. 1a acestei hotărâri, în conformitate cu dispozițiile art. 58 și art. 60-62 din Legea nr. 24/2000 privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare. |
| 1. **Schimbări preconizate:** |
| Prin darea în administrare a activelor achiziționate prin Proiectul ”*Reducerea Riscului de Infecții Nosocomiale în Spitalul Clinic de Urgență pentru Copii”*, se asigură aparatură de înaltă performanță necesară creșterii nivelului de siguranță al pacienților internați în Spitalul Clinic de Urgență pentru Copii Cluj-Napoca în ceea ce privește infecțiile asociate asistenței medicale. |
| **Secțiunea a 2-a - Impactul socio-economic:** |
| Utilizarea echipamentelor achiziționate prin Proiectul ”*Reducerea Riscului de Infecții Nosocomiale în Spitalul Clinic de Urgență pentru Copii”*, asigură dotările necesare realizării actului medical la standarde europene. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Proiectul ”*Reducerea Riscului de Infecții Nosocomiale în Spitalul Clinic de Urgență pentru Copii”* este finanțat prin PLANUL NAȚIONAL DE REDRESARE ȘI REZILIENȚĂ (PNRR), Cod apel MS-0024 - *Ghidul Solicitantului pentru investiții în dotarea spitalelor publice cu echipamente și materiale destinate reducerii riscului de infecții asociate asistenței medicale*. Finanțarea nerambursabilă este în procent de 100%, valoarea proiectului fiind de 3,051,871.00 lei fără TVA. TVA aferentă cheltuielilor eligibile este suportată de la bugetul de stat, pentru beneficiarii fără drept de deducere a TVA, așa cum este și în această situație. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu este cazul. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Completarea Anexei nr. 1 a Hotărârii Consiliului Judeţean Cluj nr. 245/28 noiembrie 2024 privind darea în administrare a unor active achiziționate în cadrul Proiectului ”*Reducerea riscului de infecții nosocomiale în Spitalul Clinic de Urgență pentru Copii*”, cu pozițiile nr. crt. 10-12.  Sarcini de natură administrativă pentru Direcția de Dezvoltare și Investiții, rezultate din actul adminstrativ constau în :  - încheierea contractului de dare în administrare având ca obiect bunurile mobile date în administrare;  - încheierea procesului verbal de predare-primire a bunurilor mobile care constituie obiectul hotărârii.  Spitalul Clinic de Urgență pentru Copii va efectua operațiunile financiar-contabile în scopul evidențierii bunurilor mobile primite în administrare, în conformitate cu prevederile legale incidente. |
| **Secțiunea a 6-a – Anexe la referatul de aprobare:** |
| Procesele verbale de recepție calitativă nr. 47490/20.11.2024 și nr. 48995/29.11.2024,  Procesul verbal de recepție calitativă nr. 1084/14.01.2025 și Procesul verbal de recepție calitativă nr. 3629/29.01.2025. |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**pentru completarea** **Hotărârii Consiliului Judeţean Cluj nr. 245 / 28 noiembrie 2024 privind darea în administrare a unor active achiziționate în cadrul Proiectului ”*Reducerea riscului de infecții nosocomiale în Spitalul Clinic de Urgență pentru Copii”***

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ....... din .......................... pentru completarea Hotărârii Consiliului Judeţean Cluj nr. 245 / 28 noiembrie 2024 privind darea în administrare a unor active achiziționate în cadrul Proiectului *”Reducerea Riscului de Infecții Nosocomiale în Spitalul Clinic de Urgență pentru Copii”*, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 15869/09.04.2025; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. Nr.15873/09.04.2025 şi Avizul cu nr. ..... din ..... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Contractul de finanțare nr. 886/19/NOSO/23.11.2023 încheiat între Ministerul Sănătății și UAT Județul Cluj;
* Procesele verbale de recepție nr. 47490/20.11.2024, nr. 48995/29.11.2024 pentru recepționarea echipamentelor - Mașini de spălare-dezinfecție biberoane/tetine;
* Procesul verbal de recepție nr. 1084/14.01.2025, pentru recepționarea echipamentului - Sterilizator cu aburi sub presiune pentru sterilizare instrumentar/echipamente medicale;
* Procesul verbal de recepție nr. 3629/29.01.2025 pentru recepționarea echipamentului - Mașină de spălat pentru instrumentar chirurgical, dispozitive și echipamente medicale;

Luând în considerare dispozițiile:

* art. 2, ale 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 republicată;

În conformitate cu prevederile:

* art. 173 alin. (1) lit. c)-d), alin. (4) lit. b) și alin. (5) lit. a), ale art. 297 alin. (1) lit. (a), ale art. 298 – 301 și ale art. 362 alin. (1) și (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 867 – 870 din Legea privind Codul civil nr. 287/2009, republicată, cu modificările şi completările ulterioare;
* art. 199 din Legea privind reforma în domeniul sănătății nr. 95/2006, republicată, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Horărârea Consiliului Județean Cluj nr. 245 / 28 octombrie 2024 privind darea în administrare a unor active achiziționate în cadrul proiectului *Reducerea riscului de infecții nosocomiale în Spitalul Clinic de Urgență pentru Copii*, se completează, după cum urmează:

1. Anexa nr. 1 - Lista activelor achiziționate în cadrul proiectului *Reducerea riscului de infecții nosocomiale în Spitalul Clinic de Urgență pentru Copii*, se completează prin introducerea, după poziția nr. crt. 9 a unor noi poziții, pozițiile nr. crt. 10-12, cu următorul cuprins:

| **Nr. crt.** | **Denumirea activului** | **Nr. Inventar** | **Buc.** | **Valoare inventar**  **LEI**  **TVA inclus** |
| --- | --- | --- | --- | --- |
| 10. | Mașini de spălare-dezinfecție biberoane/tetine | 202574  202575  202576  202577  202578 | 5 | 593.810,00 |
| 11. | Sterilizator cu aburi sub presiune pentru sterilizare instrumentar/echipamente medicale | 202587 | 1 | 288.312,01 |
| 12. | Mașină de spălat pentru instrumentar chirurgical, dispozitive și echipamente medicale | 202597 | 1 | 108.290,00 |

1. După Anexa nr. 2 se introduce o nouă anexă – Anexa nr. 3 - “Contract de dare în administrare a echipamentelor prevăzute la pozițiile nr. crt. 10-12 din Anexa nr. 1” al cărui cuprins este prevăzut în anexa care face parte din prezenta hotărâre.

**Art.II**. **(1)** Activele menționate la pozițiile nr. crt. 10-12 din Anexa nr. 1 la Hotărârea Consiliului Județean Cluj nr. 245 / 28 noiembrie 2024 se dau în administrare pe o perioadă de 10 ani, cu posibilitatea prelungirii acesteia, conform prevederilor contractului de dare în administrare cuprins în anexa nr. 3 la Hotărârea Consiliului Județean Cluj nr. 245 / 28 noiembrie 2024.

**(2)** Se împuternicește Președintele Consiliului Județean Cluj - domnul Alin Tișe sau Vicepreședintele Consiliului Județean Cluj - domnul Radu Florin Rațiu, după caz, ca în numele și pentru Județul Cluj, să semneze contractul de dare în administrare prevăzut în anexa nr. 3 la Hotărârea Consiliului Județean Cluj nr. 245 / 28 noiembrie 2024.

**Art.III.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Dezvoltare şi Investiţii.

**Art.IV.** Prezenta hotărâre se comunică Direcţiei Dezvoltare şi Investiţii, Spitalului Clinic de Urgență pentru Copii Cluj-Napoca, precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj şi pe pagina de internet [www.cjcluj](http://www.cjcluj).

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din ……........................... 2025**

*Prezenta hotărâre a fost adoptată cu ..… voturi “pentru” ….. voturi “împotrivă”, …. ”abţineri” şi ……. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

**Anexa**

**la Hotărârea nr. .................. /2025**

|  |  |
| --- | --- |
| ROMÂNIA  JUDEŢUL CLUJ  CONSILIUL JUDEŢEAN CLUJ  Nr. \_\_\_\_\_\_\_\_\_\_/ \_\_\_\_\_\_\_\_\_\_\_\_\_\_ | SPITALUL CLINIC DE URGENȚĂ PENTRU COPII  CLUJ-NAPOCA  Nr. \_\_\_\_\_\_\_\_\_\_\_/ \_\_\_\_\_\_\_\_\_\_\_\_\_\_\_\_ |

**CONTRACT**

**DE DARE ÎN ADMINISTRARE**

a echipamentelor prevăzute la pozițiile nr. crt. 10-12 din Anexa nr. 1 (Anexa nr. 3 la Hotărârea Consiliului Judeţean Cluj nr. 245 /28 noiembrie 2024 privind darea în administrare a unor active achiziționate în cadrul Proiectului “*Reducerea riscului de infecții nosocomiale în Spitalul Clinic de Urgență pentru Copii*”)

În temeiul prevederilor :

* art. 173 alin. (1) lit. c)-d), alin. (4) lit. b), alin. (5) lit. c), ale art. 297 alin. (1) lit. (a), ale art. 298 – 301 și ale art. 362 alin. (1) și (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 792 – 857 și ale art. 867 – 870 din Legea privind Codul civil nr. 287/2009, republicată, cu modificările şi completările ulterioare;
* art. 199 din Legea privind reforma în domeniul sănătății nr. 95/2006, republicată, cu modificările și completările ulterioare;
* Hotărârii Consiliului Județean Cluj nr. \_\_\_\_\_\_\_\_\_\_\_ / \_\_\_\_\_\_\_\_ 2025 pentru completarea Hotărârii Consiliului Judeţean Cluj nr. 245 / 28 noiembrie 2024 privind darea în administrare a unor active achiziționate în cadrul Proiectului *“Reducerea riscului de infecții nosocomiale în Spitalul Clinic de Urgență pentru Copii”;*

**I – PĂRȚILE CONTRACTANTE**

**1.** **JUDEȚUL CLUJ, PRIN CONSILIUL JUDEȚEAN CLUJ**, cu sediul în municipiul Cluj-Napoca, Calea Dorobanților, nr. 106, Cod fiscal 4288110, cont nr. RO40TREZ24A660601510228X deschis la Trezoreria Municipiului Cluj-Napoca, reprezentat legal prin domnul ALIN TIȘE, având funcţia de Președinte al Consiliului Județean Cluj/ domnul Radu Florin Rațiu, având funcția de Vicepreședinte al Consiliului Județean Cluj, în calitate de **Proprietar,** pe de o parte

şi

**2.** **SPITALUL CLINIC DE URGENȚĂ PENTRU COPII CLUJ-NAPOCA**, cu sediul în în municipiul Cluj-Napoca, judeţul Cluj, str. Calea Moților, nr. 68, cont nr. RO54TREZ24F660601710102X, deschis la Trezoreria Municipiului Cluj-Napoca, Cod fiscal 4426352, reprezentată prin domnul dr. Cornel Aldea, având funcţia de Manager, în calitate de **Administrator,** pe de altă parte

Au convenit încheierea prezentului contract de dare în administrare, cu respectarea următoarelor clauze:

**II – OBIECTUL CONTRACTULUI**

**2.1.** Obiectul contractului îl constituie darea în administrare a bunurilor cuprinse la pozițiile nr. crt. 10-12 din Anexa nr. 1 la Hotărârea Consiliului Județean Cluj nr. 245 / 28 noiembrie 2024 privind darea în administrare a unor active achiziționate în cadrul Proiectului *“Reducerea riscului de infecții nosocomiale în Spitalul Clinic de Urgență pentru Copii”*, cu completările ulterioare.

**2.2.** Administratorul se obligăsă utilizeze bunurile încredințate spre administrare potrivit destinației stabilite de către proprietar, respectiv echipamente medicale achiziționate în cadrul Proiectului *“Reducerea riscului de infecții nosocomiale în Spitalul Clinic de Urgență pentru Copii”*, conform prevederilor Contractului de finanțare nr. 886/19/NOSO/ 23.11.2023 încheiat între Ministerul Sănătății și UAT Județul Cluj.

**2.3.** Predarea-primirea, respectiv remiterea, la expirarea duratei contractului, a bunurilor menționate la art. 2.1 se va efectua pe bază de proces-verbal de predare-primire încheiat între reprezentanții părților, în termen de maximum 10 zile de la semnarea contractului de dare în administrare, respectiv încetarea contractului.

**III – DURATA CONTRACTULUI**

**3.1.** Durata contractului de dare în administrare este de 10ani, începând cu data de \_\_\_\_\_\_\_\_\_\_\_\_\_\_\_\_\_\_, cu posibilitatea de prelungire prin act adițional.

**3.2.** Prin acordul părților, prezentul contract poate să înceteze și înainte de termen.

**IV – DREPTURILE ȘI OBLIGAŢIILE PĂRȚILOR**

**4.1.** **Proprietarul are următoarele drepturi:**

**a)** să stabilească destinația bunului dat spre administrare.

**b)** să monitorizeze situația bunurilor date în administrare, respectiv dacă acestea sunt folosite în conformitate cu afectațiunea de uz sau interes public județean, precum și cu destinația avută la momentul constituirii dreptului de administrare;

**c)** să solicite încetarea administrării și restituirea bunurilor, atunci când interesul public legitim o impune.

**4.2. Proprietarul se obligă:**

**a)** să predea spre administrare bunurile pe bază de proces verbal de predare-primire;

**b)** să asigure inventarierea anuală a bunurilor date în administrare;

**4.3. Administratorul are următoarele drepturi:**

**a)** să preia în administrare bunurile mobile care constituie obiectul prezentului contract pe bază de proces verbal de predare-primire;

**b)** să culeagă fructele bunurilor primite în administrare;

**c)** să intervină în orice cerere sau acțiune în justiție având ca obiect bunurile administrate;

**d)** să asigure bunurile primite în administrare împotriva riscurilor obișnuite (furt, incendiu, distrugere, etc.) pe cheltuiala proprietarului, numai cu acordul prealabil al acestuia;

**4.4. Administratorul se obligă:**

**a)** să asigure paza, protecția și să conserve bunurile date în administrare cu prudența și diligența unui bun proprietar și să suporte toate cheltuielile necesare și utile unei bune funcționări;

**b)** să folosescă/să exploateze și să dispună de bunurile primite în administrare în condițiile stabilite de lege sau după caz, în hotărârea de constituire a dreptului de administrare și în conformitate cu destinația acestora determinată prin contract ori, în lipsă, după natura bunurilor;

**c)** să păstreze în bune condiții bunurile primite în administrare, precum și accesoriile acestora, să nu le degradeze sau deterioreze;

**d)** să suporte cheltuielile necesare pentru aducerea bunurilor la starea corespunzătoare de folosință, în cazul degradării acestuia, ca urmare a utilizării necorespunzătoare sau a neasigurării pazei;

**e)** să obțină avizele/autorizațiile legale necesare pentru funcționare, îmbunătățirea și menținerea caracteristicilor tehnice ale bunurilor primite în administrare;

**f)** să încheie asigurare pentru daune produse terților, conform prevederilor legislației în vigoare, pentru bunurile primite în administrare;

**g)** să asigure urmărirea comportării în exploatare a bunurilor primite în administrare, potrivit legii, inclusiv prin servicii de mentenanță (preventivă și corectivă) și să anunțe de îndată proprietarul în cazul în care apar defecțiuni ale acestora în perioada de garanție.

**h)** să întocmească fișele tehnice periodice cu privire la starea bunurilor primite în administrare, precum și a tuturor modificărilor aduse acestora;

i) să efectueze reevaluarea bunurilor primite în administrare, în condițiile legii;

**j)** să permită accesul proprietarului, în orice moment, pentru efectuarea controlului asupra modului de folosință a bunurilor primite în administrare și pentru verificarea registrelor/documentelor întocmite în legătură cu bunurile primite în administrare;

**k)** să îl informeze pe proprietar cu privire la orice tulburare adusă de un terț asupra bunurilor primite în administrare;

**l)** să răspundă în nume propriu în litigiile referitoare la dreptul de administrare asupra bunurilor primite în administrare;

m) să arate în fața instanței, titularul dreptului de proprietate în litigiile ce au ca obiect dreptul de proprietate, în condițiile prevăzute de Codul de procedură civilă, în caz contrar purtând răspunderea pentru prejudiciile cauzate ca urmare a neindeplinirii acestei obligații;

**m)** la încetarea dării în administrare, să restituie bunurile în aceeași stare în care le-au primit, exceptând uzura normală de funcționare, conform celor descrise în procesul-verbal de predare primire.

**V – ÎNCETAREA CONTRACTULUI**

**5.1** Prezentul contract încetează:

a) la expirarea duratei pentru care a fost încheiat;

b) prin acordul de voinţă al părţilor contractante, exprimat în scris;

c) prin desființarea/stingerea titlului proprietarului, în acest caz administratorul nefiind în drept să pretindă niciun fel de despăgubiri de la proprietar;

d) prin dispariţia bunurilor date în administrare din motive independente de voința părților;

e) prin revocare, dacă administratorul nu-și exercită/exercită cu rea-credință drepturile și obligațiile ce derivă din prezentul contract sau în cazul în care interesul public o impune;

f) prin renunțarea administratorului;

g) alte cauze prevăzute de lege.

**5.2** La încetarea contractului în oricare dintre situațiile prevăzute la art. 5.1, administratorul va preda toate bunurile primite în administrare, în locul indicat de proprietar, în caz contrar fiind obligat să îl despăgubească pe proprietar pentru lipsa de folosință.

**VI – RĂSPUNDEREA CONTRACTUALĂ**

**6.1.** Pentru nerespectarea obligațiilor asumate prin prezentul contract partea în culpă datorează celeilalte părți daune care vor fi determinate în funcție de prejudiciul produs. Cuantumul prejudiciului va fi stabilit de către un expert autorizat, cheltuielile aferente efectuării expertizei urmând a fi suportate de către partea în culpă.

**6.2.** Nici una dintre părtile contractante nu răspunde de neexecutarea la termen și/sau de executarea în mod necorespunzător - total sau parţial - a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzatã de forta majoră sau de caz fortuit, aşa cum sunt definite de lege.

**6.3.** Partea care invocă forţa majoră/cazul fortuit este obligată să notifice celeilalte părţi, în termen de 5 zile de la producerea evenimentului şi să ia toate măsurile posibile în vederea limitării consecinţelor lui.

**6.4.** Dacă în termen de 15 zile de la producere, evenimentul respectiv nu încetează, părţile au dreptul să-şi notifice încetarea de plin drept a prezentului contract fără ca vreuna dintre ele să pretindă daune - interese.

**VII – NOTIFICĂRILE ÎNTRE PĂRȚI**

**7.1.** În accepţiunea prezentului contract, orice notificare adresată de către una dintre părţi, celeilalte părţi este valabil îndeplinită daca va fi transmisă la sediul acesteia prevăzut în prezentul contract.

**7.2** În cazul în care notificarea se face prin poştă, ea va fi transmisă, prin scrisoare recomandată cu confirmare de primire şi se consideră primită de către destinatar la data menţionată de oficiul poştal primitor pe confirmare.

**7.3** Dacă notificarea se trimite prin fax sau e-mail, ea se consideră primită în prima zi lucrătoare după cea în care a fost expediată.

**7.4** Notificările verbale nu se iau în considerare de nici una dintre părţi, dacă nu sunt confirmate prin intermediul uneia dintre modalitățile prevăzute anterior.

**7.5.** În cazul încetării contractului potrivit art. 5 lit. f), notificarea renunțării administratorului va cuprinde un termen de preaviz rezonabil, care să îi permită proprietarului să preia bunurile date în administrare, în caz contrar, administratorul va repara eventualul prejudiciu cauzat prin renunțarea intempestivă.

**VIII – LITIGII**

**8.1.** Părţile au convenit ca toate neînţelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanţii lor.

**8.2.** În cazul în care nu este posibilă rezolvarea eventualelor litigii pe cale amiabilă, părţile contractante se vor adresa instanţelor judecătoreşti competente.

**IX – CLAUZE FINALE**

**9.1.** Prevederile contractuale se completează cu dispoziţiile legale în vigoare.

**9.2** Modificarea prezentului contract se poate realiza cu acordul părţilor, prin act adiţional, care va face parte integrantă din contract.

**9.3.** Prezentul contract a fost încheiat azi \_\_\_\_\_\_\_\_\_\_\_\_\_\_\_\_\_\_\_\_\_, în 2 exemplare originale, câte unul pentru fiecare parte contractantă și intră în vigoare la data semnării de către ambele părți.

**9.4** Procesul verbal de predare-primire a bunurilor care fac obiectul prezentului contract se va încheia în termen de 10 zile (conform hotărârii de dare în administrare).

**X – ANEXELE CONTRACTULUI**

**10.1.** Anexele contractului fac parte integrantă din prezentul contract:

1. lista activelor achiziționate în cadrul proiectului;
2. procesele verbale de predare-primire a bunurilor încheiate cu furnizorii;
3. procesele verbale de recepție calitativă, instalare, punere în funcțiune și instruire personal.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| |  | | --- | | **PROPRIETAR**  JUDEȚUL CLUJ  PREŞEDINTE/  VICEPREȘEDINTE | | DIRECTOR GENERAL | | DIRECTOR EXECUTIV | | DIRECTOR EXECUTIV | | VIZAT  Control Financiar Preventiv | | VIZAT Juridic | |  | **ADMINISTRATOR**  SPITALUL CLINIC DE URGENȚĂ PENTRU COPII  CLUJ-NAPOCA |

**PREŞEDINTE, SECRETAR GENERAL AL JUDEŢULUI,**

**Alin Tișe Simona Gaci**

**INIȚIATOR**

**PREŞEDINTE**

**Alin Tișe**

DIRECŢIA DEZVOLTARE ȘI INVESTIȚII

Serviciul Managementul Proiectelor

Nr. 15873/09.04.2025

**RAPORT DE SPECIALITATE**

|  |  |  |  |  |
| --- | --- | --- | --- | --- |
| **Titlul proiectului de hotărâre** | | Hotărâre pentru completarea Hotărârii Consiliului Judeţean Cluj nr. 245 / 28 noiembrie 2024 privind darea în administrare a unor active achiziționate în cadrul proiectului ”*Reducerea riscului de infecții nosocomiale în Spitalul Clinic de Urgență pentru Copii”* | | |
| **Compartiment de resort:** | | Direcția de Dezvoltare și Investiții | | |
| **Secțiunea 1 – Documentare și analiză:** | | | | |
| Prin Hotărârea Consiliului Județean Cluj nr. 179 din 29 septembrie 2022 privind aprobarea Proiectului ”*Reducerea Riscului de Infecții Nosocomiale în Spitalul Clinic de Urgență pentru Copii Cluj-Napoca”* a fost aprobat parteneriatul dintre UAT Județul Cluj, în calitate de lider de parteneriat, și Spitalul Clinic de Urgență pentru Copii Cluj-Napoca, în vederea implementării, în comun, a Proiectului ”*Reducerea riscului de infecții nosocomiale în Spitalul Clinic de Urgență pentru Copii Cluj-Napoca*”.  În scopul realizării Proiectului, UAT Județul Cluj a încheiat cu Ministerul Sănătății, Contractul de finanțare nr. 886/19/NOSO/23.11.2023.  Proiectul este finanțat prin Planul Național de Redresare și Reziliență, Pilonul V: Sănătate și reziliență instituțională, Componenta 12 – Sănătate, Investiția 2. Dezvoltarea infrastructurii spitalicești publice, Investiția specifică I2.4. Echipamente și materiale destinate reducerii riscului de infecții nosocomiale.  O parte din activele achiziționate în cadrul Proiectului, au fost date în administrarea Spitalului Clinic de Urgență pentru Copii Cluj-Napoca, prin Hotărârea Consiliului Judeţean Cluj nr. 245 / 28 noiembrie 2024, în acest context fiind încheiat și Contractul de dare în administrare înregistrat sub nr. 50088/05.12.2024. | | | | |
| **Secțiunea a 2-a –** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | | |
| Obiectivul general al proiectului îl reprezintă creșterea nivelului de siguranță al pacienților internați în Spitalul Clinic de Urgență pentru Copii Cluj-Napoca, în ceea ce privește infecțiile asociate asistenței medicale, prin achiziția unor echipamente și materiale specifice cum sunt :   * Sistem de decontaminare/tratare a aerului din încăperi * Cărucior multifunctional, recomandat pentru sistemul de mopuri și lavete preinpregnate automat * Sistem cu abur și dezinfectant pentru decontaminare și dezinfecție rapidă de nivel înalt a suprafețelor greu accesibile, in prezența umană * Sistem/echipament de evidentiere a incărcăturii microbiologice pe suprafețe (masurare atp) * Sistem/echipament de evidențiere a încărcăturii microbiologice în aer * Sistem automat de identificare microbiană prin spectrometrie de masă * Sterilizator cu abur sub presiune pentru sterilizare biberoane, tetine autoclav * Sterilizator cu aburi sub presiune pentru sterilizare instrumentar/ echipamente medicale * Mașină de spălat pentru instrumentar chirurgical, dispozitive si echipamente medicale * Mașini spălare-dezinfecție biberoane/tetine * Mașini spălare dezinfecție ploști, urinare, olițe * Sistem/echipament depozitare endoscoape dezinfectate   Ulterior adoptării Hotărârii Consiliului Județean Cluj nr. 245/28 noiembrie 2024, au fost recepționate noi echipamente medicale, care au fost livrate la Spitalul Clinic de Urgență pentru Copii. respectiv :   * în cadrul Contractului de furnizare produse nr. 36166/333 din data de 5.09.2024, încheiat între Județul Cluj și SC TEHNOPLUS MEDICAL S.R.L., prin Procesele verbale de recepție calitativă nr. 47490/20.11.2024 și nr. 48995/29.11.2024 a fost admisă recepția pentru 5 (cinci) bucăți de Mașini de spălare-dezinfecție biberoane/tetine. * în cadrul Contractului de furnizare produse nr. 43132/398 din data de 25.10.2024, încheiat între Județul Cluj și SC NICONSULTING TECHNICS S.R.L., prin Procesul verbal de recepție calitativă nr. 1084/14.01.2025 a fost admisă recepția pentru 1 bucată - Sterilizator cu aburi sub presiune pentru sterilizare instrumentar/echipamente medicale. * în cadrul Contractului de furnizare produse nr. 35738/324 din data de 02.09.2024, încheiat între Județul Cluj și SC RAFI MEDICAL S.R.L., prin Procesul verbal de recepție calitativă nr. 3629/29.01.2025 a fost admisă recepția pentru 1 bucată - Mașină de spălat pentru instrumentar chirurgical, dispozitive și echipamente medicale.   Prin Hotărârea Consiliului Județean Cluj nr. 245/28 noiembrie 2024 au fost date în administrare echipamentele medicale având datele de identificare prevăzute la nr. crt. 1-9 din Anexa nr. 1 a hotărârii (*Lista activelor achiziționate în cadrul proiectului Reducerea Riscului de Infecții Nosocomiale în Spitalul Clinic de Urgență pentru Copii*), fiind încheiat între Consiliul Județean Cluj și Spitalul Clinic de Urgență pentru Copii Contractul de dare în administrare înregistrat sub nr. 50088/05.12.2024.  În scopul reglementării situației juridice a noilor echipamente medicale achiziționate (nr. crt. 10-12 din Anexa) urmează a fi încheiat un contract de dare în administrare între părți, respectiv între Consiliul Județean Cluj și Spitalul Clinic de Urgență pentru Copii, în care să fie cuprinse drepturile și obligațiile părților semnatare.  Darea în administrare a bunurilor proprietate publică (aplicabilă și bunurilor proprietate privată) este reglementată în prezent de dispozițiile art. 298 și următoarele din O.U.G. nr. 57/2019 privind Codul administrativ, cu modificările și completările ulterioare, precum și de dispozițiile Legii nr. 287/2009 privind Codul civil, rep. cu modificările și completările ulterioare.  Conform prevederilor art. 868 din Codul civil, dreptul de administrare aparține regiilor autonome, sau după caz, autorităților administrației publice centrale/locale și **altor instituții publice** de interes național/județean sau **local.**  Instituţia publică este definită de Codul administrativ ca fiind o structură funcţională care acţionează în regim de putere publică şi/sau **prestează servicii publice** şi care este finanţată din venituri bugetare şi/sau din venituri proprii, în condiţiile legii finanţelor publice.  Potrivit prevederilor art. 297 coroborate cu prevederile art. 362 din Ordonanța de Urgență nr. 57/ 2019 privind Codul administrativ, cu modificările și completările ulterioare, bunurile proprietate publică/privată ale unităților administrativ teritoriale pot fi date în administrare instituțiilor publice regiilor autonome, autorităților administrației publice centrale sau locale, precum și altor instituții de interes public național/ județean/ local.  Prin darea în administrare a activelor achiziționate prin Proiectul ”*Reducerea Riscului de Infecții Nosocomiale în Spitalul Clinic de Urgență pentru Copii Cluj-Napoca”*, se asigură aparatură de înaltă performanță necesară creșterii nivelului de siguranță al pacienților internați în Spitalul Clinic de Urgență pentru Copii Cluj-Napoca în ceea ce privește infecțiile asociate asistenței medicale.  Prin proiectul de hotărâre analizat se respectă și se pun în aplicare prevederile/normele aplicabile domeniului reglementat, respectiv prevederile art. 792 – 857 și ale art. 867 – 870 din Legea privind Codul civil nr. 287/2009, republicată, cu modificările şi completările ulterioare; art. 173 alin. (1) lit. c)-d), alin. (4) lit. b), alin. (5) lit. c), ale art. 297 alin. (1) lit. (a), ale art. 298 – 301 și ale art. 362 alin. (1) și (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.  Ținând seama de constatările precizate mai sus, considerăm faptul că proiectul de hotărâre este fundamentat, atât din punct de vedere al reglementărilor legale specifice aplicabile, raportat la atribuțiile și competențele specifice acestui compartiment, precum și din punct de vedere al oportunității, sens în care propunem analizarea şi supunerea spre dezbatere şi adoptare a proiectului de hotărâre în cauză, în prima şedinţă ordinară a Consiliului Judeţean Cluj, în conformitate cu procedurile prevăzute de Regulamentul de organizare şi funcţionare al Consiliului Judeţean Cluj. | | | | |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):*** | | | | |
| Proiectul ”*Reducerea Riscului de Infecții Nosocomiale în Spitalul Clinic de Urgență pentru Copii* *Cluj-Napoca”* este finanțat prin PLANUL NAȚIONAL DE REDRESARE ȘI REZILIENȚĂ (PNRR), Cod apel MS-0024 - Ghidul Solicitantului pentru investiții în dotarea spitalelor publice cu echipamente și materiale destinate reducerii riscului de infecții asociate asistenței medicale. Finanțarea nerambursabilă este în procent de 100%, valoarea proiectului fiind de 3,051,871.00 lei fără TVA. TVA aferentă cheltuielilor eligibile este suportată de la bugetul de stat, pentru beneficiarii fără drept de deducere a TVA, cum este Județul Cluj.  Anexa nr. 1 a Hotărârii Consiliului Judeţean Cluj nr. 245/28 noiembrie 2024 privind darea în administrare a unor active achiziționate în cadrul Proiectului ”Reducerea riscului de infecții nosocomiale în Spitalul Clinic de Urgență pentru Copii”, se va completa cu pozițiile nr. crt. 10-12.  Sarcini de natură administrativă pentru Direcția de Dezvoltare și Investiții, rezultate din actul adminstrativ constau în:  ― încheierea contractului de dare în administrare a echipamentelor care constituie obiectul proiectului de hotărâre;  ― încheierea procesului verbal de predare-primire a echipamentelor care constituie obiectul proiectului de hotărâre. | | | | |
| ***Secțiunea a 4-a - Concluzii/propuneri:*** | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | | |
|  | **Prenume și nume** | | **Data** | **Semnătura** |
| Avizat: director executiv | Mariana RAȚIU | | 9.04.2025 |  |
| Verificat: șef serviciu | Diana COMAN | | 9.04.2025 |  |
| Elaborat: consilier | Ana CORNESCU | | 9.04.2025 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| DIRECȚIA DEZVOLTARE ȘI INVESTIȚII | 16.04.2025 | Mariana RAȚIU | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Dan V. Pop |  | | Aviz acordat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona GACI | individual | | Avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 4 |  |  |  |